title: Odluka Vijeća 2014/147/ZVSP od 17. ožujka 2014. o izmjeni Odluke 2010/788/ZVSP o mjerama ograničavanja protiv Demokratske Republike Kongo

text:
               18.3.2014

               HR

               Službeni list Europske unije

               L 79/42

      ODLUKA VIJEĆA 2014/147/ZVSP
   od 17. ožujka 2014.
   o izmjeni Odluke 2010/788/ZVSP o mjerama ograničavanja protiv Demokratske Republike Kongo
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   Budući da:

               (1)

               Vijeće je 20. prosinca 2010. donijelo Odluku 2010/788/ZVSP (1).

               (2)

               Dana 30. siječnja 2014. Vijeće sigurnosti Ujedinjenih naroda (VSUN) donijelo je Rezoluciju 2136 (2014) o Demokratskoj Republici Kongo (DR Kongo). Ta Rezolucija predviđa dodatno odstupanje od mjere oružja i povezanog materijala i izmjenjuje kriterije određivanja u vezi s ograničenjima putovanja i zamrzavanjem sredstava, kako su uvedena Rezolucijom VSUN-a 1807 (2008.) od 31. ožujka 2008.

               (3)

               Za provedbu određenih mjera potrebno je daljnje djelovanje Unije.

               (4)

               Odluku 2010/788/ZVSP trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   Odluka Vijeća 2010/788/ZVSP mijenja se kako slijedi:

               1.

               U članku 2. stavku 1. dodaje se sljedeća točka:

                           „(d)

                           isporuku, prodaju ili prijenos oružja i povezanog materijala, ili pružanje povezane financijske ili tehničke pomoći ili obuke, namijenjene isključivo za potporu ili korištenje od strane regionalne jedinice za posebne namjene Afričke unije.”.

               2.

               Članak 3. zamjenjuje se sljedećim:
               „Članak 3.
               Mjere ograničavanja kako su predviđene u članku 4. stavku 1. i članku 5. stavcima 1. i 2. uvode se protiv sljedećih osoba i, kako je potrebno, subjekata koje je Odbor za sankcije odredio kao:

                           —

                           osobe i subjekte koji su prekršili embargo na oružje i povezane mjere iz članka 1.;

                           —

                           političke i vojne čelnike stranih naoružanih skupina koje djeluju u DR Kongu koji sprečavaju razoružavanje i dobrovoljno vraćanje ili ponovno naseljavanje boraca koji pripadaju tim skupinama;

                           —

                           političke i vojne vođe milicije u Kongu, uključujući one koji primaju podršku izvan DR Konga, koji sprečavaju sudjelovanje svojih suboraca u razoružavanju, demobilizaciji i procesu reintegracije;

                           —

                           pojedince ili subjekte koji djeluju u DR Kongu i novače ili koriste djecu u oružanim sukobima, kršeći primjenjivo međunarodno pravo;

                           —

                           pojedince ili subjekte koji djeluju u DR Kongu i uključeni su u planiranje, usmjeravanje ili sudjelovanje u napadima na djecu ili žene u situacijama oružanog sukoba, uključujući ubojstva i sakaćenje, silovanje i ostalo seksualno nasilje, otmicu, prisilno iseljavanje te napade na škole i bolnice;

                           —

                           pojedince ili subjekte koji ometaju pristup ili distribuciju humanitarne pomoći u DR Kongu;

                           —

                           pojedince ili subjekte koji podupiru oružane skupine u DR Kongu putem nezakonite trgovine prirodnim resursima, uključujući zlato ili divlje životinje kao i proizvode od divljih životinja;

                           —

                           pojedince ili subjekte koji djeluju u ime ili po uputama imenovanog pojedinca ili subjekta, ili djeluju u ime ili po uputama subjekta koji je u vlasništvu ili pod nadzorom imenovanog pojedinca ili subjekta;

                           —

                           pojedince ili subjekte koji planiraju, usmjeravaju, sponzoriraju ili sudjeluju u napadima protiv mirovnih snaga stabilizacijske misije organizacije Ujedinjenih Naroda u DR Kongu (MONUSCO);

                           —

                           pojedince ili subjekte koji pružaju financijsku, materijalnu ili tehnološku podršku, ili robu ili usluge, ili podršku imenovanom pojedincu ili subjektu.

                     Odgovarajuće osobe i subjekti navedeni su u Prilogu.”

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 17. ožujka 2014.

            Za Vijeće

            Predsjednica

         C. ASHTON

      (1)  Odluka Vijeća 2010/788/ZVSP od 20. prosinca 2010. o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP (SL L 336, 21.12.2010., str. 30.)


title: Odluka Vijeća od 17. prosinca 1999. o imenovanju od strane Vijeća članova povjerenstva za odabir za djelovanje Zajednice Europska prijestolnica kulture

text:
               16/Sv. 003

               HR

               Službeni list Europske unije

               8

         32000D0113(01)

               C 009/1

               SLUŽBENI LIST EUROPSKE UNIJE

               17.12.1999.

      ODLUKA VIJEĆA

   od 17. prosinca 1999.
   o imenovanju od strane Vijeća članova povjerenstva za odabir za djelovanje Zajednice Europska prijestolnica kulture
   (2000/C 9/01)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku br. 1419/1999/EZ Europskog parlamenta i Vijeća od 25. svibnja 1999. o utvrđivanju djelovanja Zajednice za manifestaciju Europska prijestolnica kulture za godine od 2005. do 2019. (1), a posebno njezin članak 2. stavak 2.,
   budući da članak 2. stavak 2. Odluke br. 1419/1999/EZ predviđa da Komisija svake godine osnuje povjerenstvo za odabir koja treba izdati izvješće o nominaciji ili nominacijama čija se procjena radi prema ciljevima i značajkama djelovanja te da to povjerenstvo treba biti sastavljeno od sedam vodećih neovisnih osoba, stručnjaka u području kulture, od kojih dvije imenuje Vijeće,
   ODLUČILO JE:
   Članak 1.
   1.   S ciljem imenovanja jednog grada Europskom prijestolnicom kulture svaka od dvije države koje predsjedaju Vijećem će od godine 2005. u prvoj polovici svake godine i po prvi put u godini 2000., tijekom dotične godine, imenovati vodeću osobu koja u sebi ujedinjuje jamstva neovisnosti i potrebna stručna znanja za sudjelovanje u povjerenstvu za odabir iz članka 2. stavka 2. Odluke 1419/1999/EZ.
   2.   Tijekom druge polovice svake godine te prvi put u godini 2000. Vijeće jednostavnom većinom imenuje dvije vodeće osobe koje trebaju sudjelovati u povjerenstvu za odabir u sljedećoj godini.
   3.   Predsjedništvo obavješćuje Komisiju o imenovanju.
   Članak 2.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 17. prosinca 1999.

            Za Vijeće

            Predsjednik

         K. HEMILÄ

      (1)  SL L 166, 1.7.1999., str. 1.


title: Odluka (EU) 2017/1653 Europskog parlamenta od 27. travnja 2017. o zaključenju poslovnih knjiga Europskog potpornog ureda za azil za financijsku godinu 2015.

text:
               29.9.2017

               HR

               Službeni list Europske unije

               L 252/197

         ODLUKA (EU) 2017/1653 EUROPSKOG PARLAMENTA
   od 27. travnja 2017.
   o zaključenju poslovnih knjiga Europskog potpornog ureda za azil za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog potpornog ureda za azil za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2015., kojemu je priložen odgovor Ureda (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju treba dobiti Ured za izvršenje proračuna za financijsku godinu 2015. (05873/2017 – C8-0078/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (4), a posebno njezin članak 36.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0093/2017),

               1.

               odobrava zaključenje poslovnih knjiga Europskog potpornog ureda za azil za financijsku godinu 2015.,

               2.

               nalaže svojem predsjedniku da ovu Odluku proslijedi izvršnom direktoru Europskog potpornog ureda za azil, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 66.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 132, 29.5.2010., str. 11.

      (5)  SL L 328, 7.12.2013., str. 42.


               22.7.2016

               HR

               Službeni list Europske unije

               C 266/4

         Odluka Europskog nadzornog tijela za bankarstvo kojom se potvrđuje da se nezatražene kreditne procjene određenih VIPKR-ova kvalitativno ne razlikuju od njihovih zatraženih kreditnih procjena
   (2016/C 266/05)
   ODBOR NADZORNIKA EUROPSKOG NADZORNOG TIJELA ZA BANKARSTVO,
   uzimajući u obzir Uredbu (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (1) („Uredba” i „EBA”),
   uzimajući u obzir članak 138. Uredbe (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (2) („Uredba CRR”)),
   budući da:

               (1)

               Člankom 138. Uredbe CRR dopušta se upotreba nezatraženih kreditnih procjena vanjske institucije za procjenu kreditnog rizika („VIPKR”) za potrebe određivanja pondera rizika koji se dodjeljuju imovini i izvanbilančnim stavkama za potrebe izračuna kapitalnih zahtjeva, što podliježe potvrdi EBA-e da se nezatražene kreditne procjene tog VIPKR-a kvalitativno ne razlikuju od zatraženih kreditnih procjena istog VIPKR-a. U skladu s istim člankom, od EBA-e se zahtijeva da odbije ili opozove navedenu potvrdu posebno ako je VIPKR upotrijebio nezatraženu kreditnu procjenu kako bi izvršio pritisak na subjekt koji rangira da zatraži kreditnu procjenu ili druge usluge.

               (2)

               U skladu s točkom 98. članka 4. stavka 1. Uredbe CRR, „VIPKR” se odnosi na agenciju za kreditni rejting koja je registrirana ili certificirana u skladu s Uredbom (EZ) br. 1060/2009 Europskog parlamenta i Vijeća (3) („Uredba CRA”) ili na središnju banku koja izdaje kreditne rejtinge na koje se ne primjenjuje Uredba CRA. Kao rezultat navedenoga, ova Odluka trebala bi obuhvatiti rejtinge svih tih VIPKR-a, uz iznimku onih koji, u ovoj fazi, ne dodjeljuju nezatražene rejtinge. Nadalje, s obzirom na povezanost s raspoređivanjem kreditnih procjena VIPKR-ova na temelju članka 136. stavka 1. Uredbe CRR, ova Odluka trebala bi obuhvatiti rejtinge svih onih VIPKR-ova za koje je određen stupanj kreditne kvalitete (koji su raspoređeni). Odlukom bi se također trebali obuhvatiti oni VIPKR-i koji isključivo dodjeljuju nezatražene rejtinge kako bi se uzela u obzir pitanja iz uvodne izjave 98. Uredbe CRR koja se odnose na otvaranje tržišta drugim društvima, uz istodobno zadržavanje strogih procesa i zahtjeva za sve VIPKR-e.

               (3)

               Člankom 4. stavkom 1. Uredbe CRA dopušta se upotreba kreditnih procjena za potrebe određivanja iznosa izloženosti ponderiranih rizikom kako je naznačeno u članku 113. stavku 1. Uredbe CRR ako odgovaraju definiciji „kreditnog rejtinga” iz članka 3. stavka 1. točke (a) Uredbe CRA. Stoga bi ovom Odlukom trebali biti obuhvaćeni jedino oni nezatraženi kreditni rejtinzi koji su u skladu s definicijom kreditnog rejtinga i iz Uredbe CRR i iz Uredbe CRA.

               (4)

               U skladu s metodologijom koja se primjenjuje za raspoređivanje kreditnih procjena VIPKR-ova u stupnjeve kreditne kvalitete (4), prilikom procjene sadržane u ovoj Odluci trebali bi se upotrijebiti i kvantitativni i kvalitativni kriteriji te čimbenici. S obzirom da se na temelju članka 11. Uredbe CRA od agencija za kreditni rejting zahtijeva da podatke o svojim kreditnim rejtinzima dostave u CEREP, središnji repozitorij kojim upravlja i koji nadzire ESMA, primjereno je upotrebljavati informacije dostupne u bazi podataka CEREP kao jedinu osnovu za kvantitativnu analizu jer se time osigurava jednoobrazna obrada i pouzdanost obrađenih informacija. Međutim, za one VIPKR-ove na koje se ne primjenjuje Uredba CRA, koji ne dostavljaju podatke u CEREP, trebali bi se upotrebljavati vanjski podaci za kvantitativne procjene nezatraženih rejtinga tih VIPKR-ova. U pogledu podataka na kojima se temelji kvalitativna analiza, potrebno je zatražiti takve relevantne informacije od svih relevantnih VIPKR-ova na koje se odnosi ova Odluka.

               (5)

               VIPKR-ovi su raspoređivali nezatražene kreditne rejtinge prema različitim definicijama. To se odražava na informacije koje VIPKR-ovi dostavljaju u EBA-inu i ESMA-inu bazu podataka CEREP. Kao odgovor na nepodudarnosti praksi među VIPKR-ovima, ESMA je objavila najčešća pitanja i odgovore (5) koji se odnose na definiciju nezatraženog rejtinga, iznoseći vlastito mišljenje koje bi se, zbog dosljednosti, također trebalo primjenjivati za potrebe procjena koje se provode na temelju članka 138. Uredbe CRR. Međutim, budući da je provedba procjene započela ranije te je bila jedan od povoda za objavu pitanja i odgovora, za potrebe ove Odluke primjereno je izvršiti procjenu rejtinga uzimajući u obzir njihovo raspoređivanje koje je dodijelio svaki VIPKR prije objave pitanja i odgovora (16. prosinca 2015.) jer bi se time omogućilo razmatranje povijesnih podataka o nezatraženim rejtinzima te upotrijebiti jedine raspoložive kvantitativne informacije za takve rejtinge, tj. one koje su stavljene na raspolaganje u bazi podataka CEREP. Nadalje, na taj bi se način moglo izbjeći prekomjerno odgađanje stupanja na snagu ove Odluke, posebno s obzirom na utjecaj koji pitanja i odgovori imaju na način na koji VIPKR-ovi raspoređuju svoje nezatražene rejtinge, na njihove politike te na način na koji institucije upotrebljavaju te rejtinge u regulatorne svrhe. Međutim, na temelju ažuriranih informacija ESMA-e u pogledu napretka koji je ostvaren u procesu usvajanja definicije nezatraženog rejtinga od strane VIPKR-ova, kako je pobliže određeno u pitanjima i odgovorima, EBA će procijeniti jesu li potrebne dodatne aktivnosti u kontekstu ove Odluke.

               (6)

               U pogledu kvantitativne procjene, odabrane analize trebale bi se provesti za svaki VIPKR u slučaju kada postoji dovoljan broj raspoloživih elemenata: „ex-ante distribucija”, s ciljem analiziranja distribucija zatraženih i nezatraženih rejtinga; „ex-ante dinamika”, s ciljem analiziranja vremenskog razvoja zatraženih (nezatraženih) rejtinga koji su prethodno dodijeljeni kao nezatraženi (zatraženi); te „ex-post analiza”, s ciljem analiziranja potencijalnih razlika u točnosti zatraženih i nezatraženih rejtinga. Ovisno o kvantitativnoj analizi koju treba provesti, može biti uputno identificirati homogene podskupine kreditnih rejtinga kako bi se omogućila usporedba relativnih karakteristika i ponašanja zatraženih kreditnih rejtinga u odnosu na nezatražene, i to na način kojim bi se izbjeglo donošenje zaključaka uvjetovanih vanjskim čimbenicima. U slučajevima u kojima se zbog nedostatka podataka mogu provesti tek odabrane kvantitativne analize ili u kojima se analize uopće ne mogu provesti, za potrebe procjene primjereno je u ovoj fazi i dalje se oslanjati na kvalitativne kriterije. U takvim slučajevima očekuje se da se sva dodatna pitanja u pogledu kvalitete nezatraženih rejtinga riješe tijekom raspoređivanja predviđenog na temelju članka 136. stavka 1. Uredbe CRR jer je raspoređivanje postavljeno na način da ono odražava moguće probleme oko kvalitete rejtinga.

               (7)

               U pogledu kvalitativne analize te s ciljem razumijevanja dodjeljuje li VIPKR nezatražene rejtinge koji su iste kvalitete kao i njegovi zatraženi rejtinzi, primjereno je razmotriti sljedeći niz kriterija i čimbenika: razlike u politikama u pogledu dodjele i revizije zatraženih i nezatraženih rejtinga; razlike u metodologijama dodjele rejtinga koje se primjenjuju na zatražene i nezatražene rejtinge; raspoloživost podataka za nezatražene rejtinge, uključujući najčešća ograničenja informacija koja se pojavljuju tijekom dodjele nezatraženih rejtinga, kao i aktivnosti koje provodi VIPKR u slučaju ograničene raspoloživosti podataka. Nadalje, potrebno je razmotriti primjenjuje li VIPKR mjere kako bi izbjegao da se nezatraženim kreditnim rejtinzima stvara pritisak na subjekt koji se rangira da zatraži kreditnu procjenu ili druge usluge.

               (8)

               U skladu s prvim stavkom članka 138. Uredbe CRR, u slučaju kada EBA nije pronašla nikakav dokaz o postojanju kvalitativne razlike između zatraženih i nezatraženih kreditnih procjena niti o tome da je VIPKR iskoristio nezatraženu kreditnu procjenu kako bi izvršio pritisak na rangirani subjekt da zatraži kreditnu procjenu ili druge usluge, ne bi trebalo sprječavati korištenje nezatražene kreditne procjene tog VIPKR-a za potrebe izračuna kapitala institucija u ovoj fazi. Slijedom kontinuiranog praćenja korištenja nezatraženih rejtinga, po potrebi bi se trebale donijeti dodatne odluke.

               (9)

               Tijekom primjene prethodno opisane metodologije EBA nije utvrdila nikakve dokaze o postojanju kvalitativne razlike između zatraženih i nezatraženih kreditnih rejtinga tih VIPKR-ova niti o bilo kakvom pritisku na rangirane subjekte kako bi oni zatražili kreditnu procjenu ili druge usluge. Stoga je primjereno potvrditi da se nezatražene kreditne procjene tih VIPKR-ova kvalitativno ne razlikuju od njihovih zatraženih kreditnih procjena.

               (10)

               Dotični VIPKR-ovi upoznati su s namjerom EBA-e da donese ovu odluku i imali su priliku izraziti svoja mišljenja o odluci,

         DONIO JE SLJEDEĆU ODLUKU:
   Članak 1.
   Za potrebe članka 138. Uredbe (EU) br. 575/2013, EBA potvrđuje da se nezatražene kreditne procjene VIPKR-ova navedenih u Prilogu kvalitativno ne razlikuju od zatraženih kreditnih procjena tih VIPKR-ova.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Londonu 17. svibnja 2016.

         Andrea ENRIA

            Predsjednik

            Za Odbor supervizora

      (1)  SL L 331, 15.12.2010., str. 12.

      (2)  SL L 176, 27.6.2013., str. 1.

      (3)  Uredba (EZ) br. 1060/2009 Europskog parlamenta i Vijeća od 16. rujna 2009. o agencijama za kreditni rejting (SL L 302, 17.11.2009., str. 1.).

      (4)  Konačni nacrt provedbenih tehničkih standarda o raspoređivanju kreditnih procjena VIPKR-ova na temelju članka 136. Uredbe CRR dostupan je na internetskoj stranici http://www.eba.europa.eu/regulation-and-policy/external-credit-assessment-institutions-ecai/draft-implementing-technical-standards-on-the-mapping-of-ecais-credit-assessments

      (5)  https://www.esma.europa.eu/file/13634/download?token=05de9eN_

      PRILOG
      Vanjske institucije za procjenu kreditnog rizika (VIPKR-ovi) za čije je nezatražene kreditne procjene EBA potvrdila da se kvalitativno ne razlikuju od njihovih zatraženih kreditnih procjena za potrebe članka 138. Uredbe (EU) br. 575/2013
      ARC Ratings S.A.
      Axesor SA
      Banque de France
      BCRA – Credit Rating Agency AD
      Capital Intelligence Ltd
      Cerved Rating Agency SpA
      CRIF SpA
      DBRS Ratings Limited
      Euler Hermes Rating GmbH
      European Rating Agency, a.s.
      EuroRating Sp. z o.o.
      FERI EuroRating Services AG
      Fitch Ratings
      GBB-Rating Gesellschaft fuer Bonitaets-beurteilung GmbH
      ICAP Group SA
      Japan Credit Rating Agency Ltd
      Kroll Bond Rating Agency
      Moody’s Investors Service
      Scope Ratings AG
      Spread Research
      Standard & Poor’s Ratings Services
      The Economist Intelligence Unit Ltd


title: Odluka Europskog parlamenta (EU) 2015/2209 od 27. listopada 2015. o zaključenju poslovnih knjiga Zajedničkog poduzeća ARTEMIS za financijsku godinu 2013.

text:
               1.12.2015

               HR

               Službeni list Europske unije

               L 314/32

         ODLUKA EUROPSKOG PARLAMENTA (EU) 2015/2209
   od 27. listopada 2015.
   o zaključenju poslovnih knjiga Zajedničkog poduzeća ARTEMIS za financijsku godinu 2013.
   EUROPSKI PARLAMENT,

               —

               uzimajući u obzir konačnu godišnju računovodstvenu dokumentaciju Zajedničkog poduzeća ECSEL (bivšeg Zajedničkog poduzeća ARTEMIS) za financijsku godinu 2013.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ARTEMIS za financijsku godinu 2013. zajedno s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

               —

               uzimajući u obzir Preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

               —

               uzimajući u obzir svoju Odluku od 29. travnja 2015. (3) o odgodi Odluke o razrješnici za financijsku godinu 2013. i odgovore izvršnog direktora Zajedničkog poduzeća ECSEL (bivšeg zajedničkog poduzeća ARTEMIS),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (4),

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (5), a posebno njezin članak 209.,

               —

               uzimajući u obzir Uredbu Vijeća (EZ) br. 74/2008 od 20. prosinca 2007. o osnivanju „Zajedničkog poduzeća ARTEMIS” za provedbu zajedničke tehnološke inicijative o ugrađenim računalnim sustavima (6),

               —

               uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (7), a posebno njezin članak 1. stavak 2. i članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (8),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (9),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8-0283/2015),

               1.

               odobrava zaključenje poslovnih knjiga Zajedničkog poduzeća ARTEMIS za financijsku godinu 2013.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća ECSEL, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 452, 16.12.2014., str. 8.

      (2)  SL C 452, 16.12.2014., str. 9.

      (3)  SL L 255, 30.9.2015., str. 416.

      (4)  SL L 248, 16.9.2002., str. 1.

      (5)  SL L 298, 26.10.2012., str. 1.

      (6)  SL L 30, 4.2.2008., str. 52.

      (7)  SL L 169, 7.6.2014., str. 152.

      (8)  SL L 357, 31.12.2002., str. 72.

      (9)  SL L 38, 7.2.2014., str. 2.


title: 2014/82/EU: Odluka Vijeća od 11. veljače 2014. o imenovanju litavskog zamjenika člana Odbora regija

text:
               14.2.2014

               HR

               Službeni list Europske unije

               L 44/51

      ODLUKA VIJEĆA

   od 11. veljače 2014.
   o imenovanju litavskog zamjenika člana Odbora regija
   (2014/82/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog litavske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto zamjenika člana u Odboru regija slobodno je po isteku mandata g. Donatasa KAUBRYSA,

         DONIJELO JE OVU ODLUKU:
   Članak 1.
   Ovime se sljedeća osoba imenuje zamjenikom člana Odbora regija do kraja tekućeg mandata, koji istječe 25. siječnja 2015.:

               —

               g. Vytautas JONUTIS, Member of Plungė District Municipal Council.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 11. veljače 2014.

            Za Vijeće

            Predsjednik

         E. VENIZELOS

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: Odluka Vijeća (EU) 2015/1969 od 22. listopada 2015. o utvrđivanju stajališta koje treba zauzeti u ime Europske unije u okviru Odbora za javnu nabavu o pristupu Ukrajine Revidiranom sporazumu o javnoj nabavi

text:
               4.11.2015

               HR

               Službeni list Europske unije

               L 288/14

         ODLUKA VIJEĆA (EU) 2015/1969
   od 22. listopada 2015.
   o utvrđivanju stajališta koje treba zauzeti u ime Europske unije u okviru Odbora za javnu nabavu o pristupu Ukrajine Revidiranom sporazumu o javnoj nabavi
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Ukrajina je 13. prosinca 2012. podnijela zahtjev za pristup Revidiranom sporazumu o javnoj nabavi („Revidirani SJN”).

               (2)

               Obveze Ukrajine u pogledu područja primjene utvrđene su u njezinoj konačnoj ponudi koja je 29. lipnja 2015. podnesena strankama Revidiranog SJN-a.

               (3)

               Konačnom ponudom Ukrajine predviđa se širok obuhvat subjekata središnjih i nižih razina vlasti te drugih subjekata koji posluju u sektorima komunalnih usluga, robe, građevinskih usluga i drugih usluga. Ona je stoga zadovoljavajuća i prihvatljiva. Uvjeti pristupa Ukrajine, kako su navedeni u Prilogu ovoj Odluci, bit će odraženi u odluci Odbora za javnu nabavu („Odbor SJN-a”) o pristupu Ukrajine.

               (4)

               Očekuje se da će se pristupanjem Ukrajine Revidiranom SJN-u dati pozitivan doprinos daljnjem otvaranju tržišta javne nabave na međunarodnoj razini.

               (5)

               Člankom XXII. stavkom 2. Revidiranog SJN-a propisuje se da svaki član WTO-a može pristupiti Revidiranom SJN-u pod uvjetima koje treba dogovoriti između tog člana i stranaka, pri čemu se takvi uvjeti navode u odluci Odbora SJN-a.

               (6)

               Stoga je primjereno utvrditi stajalište koje treba zauzeti u ime Unije u okviru Odbora SJN-a u pogledu pristupa Ukrajine,

         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije u okviru Odbora za javnu nabavu jest da treba odobriti pristupanje Ukrajine Revidiranom sporazumu o javnoj nabavi, podložno posebnim uvjetima pristupa utvrđenima u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 22. listopada 2015.

            Za Vijeće

            Predsjednik

         F. ETGEN

      PRILOG
      UVJETI EU-a ZA PRISTUP UKRAJINE REVIDIRANOM SJN-u (1)

      Nakon pristupa Ukrajine Revidiranom SJN-u, odjeljak 2. točka 2. („javni naručitelji država članica EU-a na razini središnje vlasti”) Priloga 1. Dodatku 1. za Europsku uniju glasi kako slijedi:

                     „2.

                     Za robu, usluge, dobavljače i pružatelje usluga iz Izraela, Crne Gore, Republike Moldove te Ukrajine, nabava koju provode sljedeći javni naručitelji na razini središnje vlasti.”

         (1)  Tajništvo WTO-a je u dogovoru sa strankama Revidiranog SJN-a izmijenilo numeraciju obvezujućih rasporeda područja primjene stranaka Revidiranog SJN-a. Numeracija koja se koristi u ovom Prilogu odgovara numeraciji iz zadnje ovjerene preslike obvezujućih rasporeda područja primjene stranaka Revidiranog SJN-a koje su stranke Revidiranog SJN-a službenom obaviješću dostavile WTO-u i dostupna je na: http://www.wto.org/english/tratop_e/gproc_e/gp_app_agree_e.htm#revisedGPA. Numeracija obvezujućih rasporeda područja primjene stranaka Revidiranog SJN-a koja je objavljena u SL L 68, 7.3.2014., str. 2. ne primjenjuje se.


title: Odluka Europskog odbora za sistemske rizike оd 31. ožujka 2017. o izmjeni Odluke ESRB/2011/1 o donošenju Poslovnika Europskog odbora za sistemske rizike (ESRB/2017/2)

text:
                  21.4.2017

                  HR

                  Službeni list Europske unije

                  C 124/3

            ODLUKA EUROPSKOG ODBORA ZA SISTEMSKE RIZIKE
      оd 31. ožujka 2017.
      o izmjeni Odluke ESRB/2011/1 o donošenju Poslovnika Europskog odbora za sistemske rizike
      (ESRB/2017/2)
      (2017/C 124/04)
      OPĆI ODBOR EUROPSKOG ODBORA ZA SISTEMSKE RIZIKE,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (1), a posebno njezin članak 6. stavak 4. i članak 9. stavak 5.,
      uzimajući u obzir Uredbu Vijeća (EU) br. 1096/2010 od 17. studenoga 2010. o dodjeljivanju posebnih zadaća Europskoj središnjoj banci u vezi s funkcioniranjem Europskog odbora za sistemske rizike (2),
      budući da:

                  (1)

                  Vijeće je 12. srpnja 2016. donijelo Odluku (EU) 2016/1171 (3) o stajalištu koje treba zauzeti u ime Unije u okviru Zajedničkog odbora Europskog gospodarskog prostora (EGP) o prijedlogu izmjena Priloga IX. (Financijske usluge) Sporazumu o EGP-u. Zajednički odbor EGP-a donio je 30. rujna 2016. Odluku o Zajedničkom odboru EGP-a br. 198/2016 (4) o izmjeni statusa i sudjelovanja odgovarajućih tijela država članica Europskog udruženja za slobodnu trgovinu (EFTA) koje sudjeluju u EGP-u u radu Europskog odbora za sistemske rizike (ESRB). Predstavnici odgovarajućih tijela Norveške, Irske i Lihtenštajna trebaju sudjelovati bez prava glasa u radu Općeg odbora ESRB-a i u radu Savjetodavnog tehničkog odbora. Guverneri nacionalnih središnjih banaka tih država članica EFTA-e i, u odnosu na Lihtenštajn, visokopozicionirani predstavnik Ministarstva financija i visokopozicionirani predstavnik nadležnog nacionalnog nadzornog tijela svake od tih država članica EFTA-e te članovi kolegija Tijela EFTA-e nadležnog za nadzor, kad je to bitno za njegove zadaće, članovi su Općeg odbora bez prava glasa. Predstavnici nacionalnih središnjih banaka tih država članica EFTA-e i, u odnosu na Lihtenštajn, predstavnik Ministarstva financija te predstavnik nadležnog nacionalnog nadzornog tijela svake od tih država članica EFTA-e trebaju sudjelovati na sjednicama Savjetodavnog tehničkog odbora. Ovi predstavnici odgovarajućih tijela tih država članica EFTA-e neće sudjelovati u radu ESRB-a kada se može raspravljati o stanju pojedine financijske institucije iz Unije ili države članice.

                  (2)

                  Sve pravne instrumente ESRB-a treba donijeti Opći odbor, a potpisuje ih voditelj Tajništva ESRB-a radi potvrde njihove usklađenosti s odlukom Općeg odbora.

                  (3)

                  Odluku ESRB/2011/1 Europskog odbora za sistemske rizike (5) trebalo bi stoga na odgovarajući način izmijeniti,

            DONIO JE OVU ODLUKU:
      Članak 1.
      Izmjene
      Odluka ESRB/2011/1 mijenja se kako slijedi:

                  1.

                  članak 4. mijenja se kako slijedi:

                              (a)

                              stavak 6. zamjenjuje se sljedećim:
                              „6.   Predsjednik ESRB-a može, u skladu s člankom 9. stavcima 4. i 5. Uredbe (EU) br. 1092/2010, pozvati druge osobe na ad hoc osnovi za određenu točku dnevnog reda na prijedlog predsjednika ili drugog člana Općeg odbora, prema potrebi i u skladu s zahtjevima povjerljivosti.”;

                              (b)

                              dodaje se sljedeći stavak 7.:
                              „7.   U skladu s Odlukom Zajedničkog odbora EGP-a br. 198/2016 (*1), na sjednicama Općeg odbora bez prava glasa sudjeluju guverneri nacionalnih središnjih banaka Islanda i Norveške, a u odnosu na Lihtenštajn, visokopozicionirani predstavnik Ministarstva financija, te jedan visokopozicionirani predstavnik nadležnog nacionalnog nadzornog tijela svake od tih država članica Europskog udruženja za slobodnu trgovinu (EFTA). Član kolegija Tijela EFTA-e nadležnog za nadzor može sudjelovati na sjednicama Općeg odbora bez prava glasa, kad je to potrebno za njegove zadaće.

                                 (*1)  Odluka Zajedničkog odbora EGP-a br. 198/2016 od 30. rujna 2016. o izmjeni Priloga IX. (Financijske usluge) Sporazumu o EGP-u [2017/275] (SL L 46, 23.2.2017., str. 1.).”;"

                  2.

                  članak 5. mijenja se kako slijedi:

                              (a)

                              stavak 1. zamjenjuje se sljedećim:
                              „1.   Predsjednik ESRB-a izrađuje privremeni dnevni red za redovitu sjednicu Općeg odbora i dostavlja ga zajedno s pripadajućom dokumentacijom Upravljačkom odboru radi savjetovanja najmanje osam kalendarskih dana prije sjednice Upravljačkog odbora. Nakon toga predsjednik dostavlja privremeni dnevni red zajedno s pripadajućom dokumentacijom članovima Općeg odbora najmanje 10 kalendarskih dana prije sjednice Općeg odbora. Pri planiranju rada i pripremi dnevnog reda sjednice Općeg odbora uzima se u obzir da se od članova koji sudjeluju sukladno članku 4. stavku 7. može tražiti da ne sudjeluju na sjednicama Općeg odbora kada se raspravlja o stanju pojedine financijske institucije iz Unije ili države članice.”;

                              (b)

                              umeće se sljedeći stavak 2.a:
                              „2.a   Nakon primitka privremenog dnevnog reda svaki član može, u roku od tri radna dana ESB-a, dostaviti zahtjev Tajništvu ESRB-a za točku dnevnog reda o kojoj će se raspravljati bez sudjelovanja članova koji sudjeluju sukladno članku 4. stavku 7., kada se raspravlja o stanju pojedine financijske institucije iz Unije ili države članice. Identitet predstavnika koji podnosi zahtjev neće se odavati.”;

                  3.

                  u članku 10. stavak 2. zamjenjuje se sljedećim:
                  „2.   Upravljački odbor unaprijed ispituje točke privremenog dnevnog reda za sjednicu Općeg odbora zajedno s pripadajućom dokumentacijom. Upravljački odbor osigurava pripremu spise za Opći odbor i, kada je to potrebno, predlaže mogućnosti ili rješenja. Pri planiranju rada i pripremi dnevnog reda sjednice Općeg odbora uzima se u obzir da se od članova koji sudjeluju sukladno članku 4. stavku 7. može tražiti da ne sudjeluju u radu Općeg odbora kada se raspravlja o stanju pojedine financijske institucije iz Unije ili države članice. Upravljački odbor redovito izvještava Opći odbor o razvoju aktivnosti ESRB-a.”;

                  4.

                  članak 13. mijenja se kako slijedi:

                              (a)

                              umeće se sljedeći stavak 2.a:
                              „2.a   Jedan predstavnik nacionalne središnje banke Islanda i Norveške, a u odnosu na Lihtenštajn, jedan predstavnik Ministarstva Financija te jedan predstavnik nadležnog nacionalnog nadzornog tijela svake od tih država članica EFTA-e sudjeluje u radu Savjetodavnog tehničkog odbora.”;

                              (b)

                              stavak 7. zamjenjuje se sljedećim:
                              „7.   Predsjednik Savjetodavnog tehničkog odbora predlaže dnevni red najkasnije 10 kalendarskih dana prije sjednice, pripremljen u skladu s člankom 13. stavkom 3. Uredbe (EU) br. 1092/2010, koji se dostavlja Savjetodavnom tehničkom odboru na odobrenje. Tajništvo ESRB-a stavlja na raspolaganje dokumente za točke dnevnog reda svim članovima Savjetodavnog tehničkog odbora. Pri planiranju rada i pripremi dnevnog reda sjednice Savjetodavnog tehničkog odbora uzima se u obzir da se od predstavnika koji sudjeluju sukladno članku 13. stavku 2.a može tražiti da ne sudjeluju u radu Savjetodavnog tehničkog odbora kada se može raspravljati o stanju pojedine financijske institucije iz Unije ili države članice. Nakon primitka dnevnog reda svaki predstavnik može, u roku od tri radna dana ESB-a, dostaviti zahtjev Tajništvu ESRB-a za točku dnevnog reda o kojoj će se raspravljati bez sudjelovanja predstavnika koji sudjeluju sukladno članku 13. stavku 2.a kada se raspravlja o stanju pojedine financijske institucije iz Unije ili države članice. Identitet predstavnika koji podnosi zahtjev neće se odavati.”;

                  5.

                  članak 27. mijenja se kako slijedi:

                              (a)

                              stavak 1. zamjenjuje se sljedećim:
                              „1.   Pravne instrumente ESRB-a donosi Opći odbor te ih potpisuje voditelj Tajništva ESRB-a, radi potvrde da su u skladu s odlukom Općeg odbora.”;

                              (b)

                              umeće se sljedeći stavak 1.a:
                              „1.a   Svi pravni instrumenti ESRB-a označavaju se rednim brojevima radi lakšeg identificiranja.”;

                              (c)

                              umeće se sljedeći stavak 1.b:
                              „1.b   Tajništvo ESRB-a poduzima korake da bi osiguralo:

                                          (a)

                                          sigurnu pohranu originalnih pravnih instrumenata ESRB-a;

                                          (b)

                                          obavješćivanje adresata;

                                          (c)

                                          prema potrebi, objavu na svim službenim jezicima Unije, u Službenom listu Europske unije, pravnih instrumenata ESRB-a o čijoj javnoj objavi je izričito odlučio Opći odbor.”

            Članak 2.
      Stupanje na snagu
      Ova Odluka stupa na snagu 1. travnja 2017.

         Sastavljeno u Frankfurtu na Majni 31. ožujka 2017.

               Predsjednik ESRB-a

            Mario DRAGHI

         (1)  SL L 331, 15.12.2010., str. 1..

         (2)  SL L 331, 15.12.2010., str. 162..

         (3)  Odluka Vijeća (EU) 2016/1171 od 12. srpnja 2016. o stajalištu koje treba zauzeti u ime Europske unije u okviru Zajedničkog odbora EGP-a o izmjenama Priloga IX. (Financijske usluge) Sporazumu o EGP-u (SL L 193, 19.7.2016., str. 38.).

         (4)  Odluka Zajedničkog odbora EGP-a br. 198/2016 od 30. rujna 2016. o izmjeni Priloga IX. (Financijske usluge) Sporazumu o EGP-u [2017/275] (SL L 46, 23.2.2017., str. 1.).

         (5)  Odluka ESRB/2011/1 Europskog odbora za sistemske rizike od 20. siječnja 2011. o donošenju Poslovnika Europskog odbora za sistemske rizike (SL C 58, 24.2.2011., str. 4.).


title: Odluka Vijeća (ZSVP) 2015/335 od 2. ožujka 2015. o izmjeni Odluke 2010/231/ZVSP o mjerama ograničavanja protiv Somalije

text:
               3.3.2015

               HR

               Službeni list Europske unije

               L 58/77

         ODLUKA VIJEĆA (ZSVP) 2015/335
   od 2. ožujka 2015.
   o izmjeni Odluke 2010/231/ZVSP o mjerama ograničavanja protiv Somalije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 26. travnja 2010. donijelo Odluku 2010/231/ZVSP (1).

               (2)

               Vijeće sigurnosti Ujedinjenih naroda donijelo je 24. listopada 2014. Rezoluciju (RVSUN) 2182 (2014) o stanju u Somaliji i Eritreji kojom se, između ostalog, potvrđuje embargo na oružje za Somaliju.

               (3)

               RVSUN-om 2182 (2014) države članice UN-a ovlašćuju se za pregledavanje, u teritorijalnim vodama Somalije i na otvorenom moru uz obalu Somalije, plovila koja plove prema Somaliji ili iz nje, kada postoji osnovana sumnja da se njima prenosi ugljen čime se krši embargo na ugljen, ili oružje ili vojna oprema čime se krši embargo na oružje, ili oružje ili vojna oprema pojedincima ili subjektima koji su uvršteni na popis.

               (4)

               Odluku 2010/231/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   U Odluku 2010/231/ZVSP umeće se sljedeći članak:

      „Članak 4.a
      1.   Države članice mogu, u skladu sa stavcima od 15. do 21. RVSUN-a 2182 (2014), u teritorijalnim vodama Somalije i na otvorenom moru uz obalu Somalije koje se proteže do Arapskog mora i Perzijskog zaljeva te ih obuhvaća, djelujući nacionalno ili putem dobrovoljnih multinacionalnih pomorskih partnerstva kao što su ‚Združene pomorske snage’, u suradnji sa Saveznom vladom Somalije, pregledavati plovila koja plove prema Somaliji ili iz nje za koje postoji opravdana sumnja da se njima:

                  i.

                  prenosi ugljen iz Somalije, čime se krši embargo na ugljen;

                  ii.

                  prenosi oružje ili vojna oprema u Somaliju, izravno ili neizravno, čime se krši embargo na oružje za Somaliju;

                  iii.

                  prenosi oružje ili vojna oprema pojedincima ili subjektima koje je Odbor za sankcije uvrstio na popis.

            2.   Države članice prilikom provođenja pregleda iz stavka 1. poduzimaju napore u dobroj vjeri kako bi prije pristupanja pregledu najprije zatražile pristanak države zastave plovila.
      3.   Države članice mogu, prilikom provođenja pregleda iz stavka 1., upotrijebiti sve potrebne mjere primjerene okolnostima, uz potpuno poštovanje međunarodnog humanitarnog prava i međunarodnog prava u području ljudskih prava, ako je primjenjivo, te poduzimajući sve moguće napore da izbjegnu neopravdanu odgodu ili neopravdano ometanje ostvarivanja prava neškodljivog prolaska ili slobode plovidbe.
      4.   Države članice mogu, nakon što otkriju bilo kakve predmete čija su dostava, uvoz ili izvoz zabranjeni embargom na oružje za Somaliju ili embargom na ugljen, zaplijeniti i zbrinuti takve predmete (tako da ih primjerice unište, onesposobe ili učine neupotrebljivima, pohrane ih ili prenesu radi zbrinjavanja u neku drugu državu koja nije država porijekla ili odredišna država). Države članice mogu tijekom pregleda prikupiti dokaze koji su izravno povezani s prijevozom takvih predmeta. Države članice mogu zbrinuti zaplijenjeni ugljen preprodajom koju prati Skupina za praćenje za Somaliju i Eritreju (SEMG). Zbrinjavanje bi trebalo provesti na način koji je odgovoran prema okolišu. Države članice mogu plovilima i njihovim posadama odobriti skretanje s puta u prikladnu luku radi olakšavanja takvog zbrinjavanja, uz pristanak države luke. Država članica koja surađuje pri zbrinjavanju takvih predmeta podnosi pisano izvješće Odboru za sankcije o koracima koje je poduzela za njihovo zbrinjavanje ili uništavanje najkasnije 30 dana nakon što takvi predmeti uđu na njezino državno područje.
      5.   Države članice bez odgode obavješćuju Odbor za sankcije o svim pregledima iz stavka 1., između ostalog podnošenjem izvješća o pregledu koje sadrži sve relevantne pojedinosti, uključujući objašnjenje o razlozima i ishodu pregleda te, ako je moguće, uključujući zastavu plovila, ime plovila, ime i identifikacijske podatke zapovjednika plovila, vlasnika plovila i izvornog prodavatelja tereta te napore koji su poduzeti kako bi se zatražio pristanak države zastave plovila.
      6.   Stavak 1. ne utječe na prava, obveze ili odgovornosti država članica prema međunarodnom pravu, uključujući sva prava ili obveze prema Konvenciji Ujedinjenih naroda o pravu mora, uključujući opće načelo isključive jurisdikcije države zastave nad njezinim plovilima na otvorenom moru, u odnosu na bilo koju drugu situaciju osim one iz tog stavka.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 2. ožujka 2015.

            Za Vijeće

            Predsjednica

         D. REIZNIECE-OZOLA

      (1)  Odluka Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP (SL L 105, 27.4.2010., str. 17.).


title: 93/417/EEZ: Odluka Komisije od 21. lipnja 1993. o izmjeni Odluke o Grupi za vezu za starije osobe

text:
               05/Sv. 003

               HR

               Službeni list Europske unije

               119

         31993D0417

               L 187/60

               SLUŽBENI LIST EUROPSKE UNIJE

               21.06.1993.

      ODLUKA KOMISIJE

   od 21. lipnja 1993.
   o izmjeni Odluke o Grupi za vezu za starije osobe
   (93/417/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   budući da je potrebno prilagoditi članstvo u Grupi u svjetlu kretanja na razini Zajednice,
   ODLUČILA JE:
   Članak 1.
   Odluka Komisije 91/544/EEZ (1) mijenja se kako slijedi:

               1.

               U članku 3. stavku 2. „20” zamjenjuje se s „25”.

               2.

               U članku 4. stavku 3. dodaje se „- EPSO – Europska platforma udruga starijih osoba: 5 mjesta” dodaje se popisu udruga članova Grupe za vezu. Prilog se slijedom toga mijenja kako bi se EPSO dodao na popis udruga pozvanih da predlože kandidate.

         Članak 2.
   Ova Odluka stupa na snagu 21. lipnja 1993.

      Sastavljeno u Bruxellesu 21. lipnja 1993.

            Za Komisiju

         Padraig FLYNN

            Član Komisije

      (1)  SL L 296, 26.10.1991., str. 42.


title: 2011/224/EU: Odluka Vijeća od 31. ožujka 2011. o utvrđivanju stajališta koje Europska unija mora zauzeti u Međunarodnom vijeću za žitarice u pogledu produljenja Konvencije o trgovini žitaricama iz 1995.

text:
               03/Sv. 022

               HR

               Službeni list Europske unije

               304

         32011D0224

               L 094/28

               SLUŽBENI LIST EUROPSKE UNIJE

               31.03.2011.

      ODLUKA VIJEĆA

   od 31. ožujka 2011.
   o utvrđivanju stajališta koje Europska unija mora zauzeti u Međunarodnom vijeću za žitarice u pogledu produljenja Konvencije o trgovini žitaricama iz 1995.
   (2011/224/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
   uzimajući u obzir prijedlog Europske komisije,
   budući da je Konvencija o trgovini žitaricama iz 1995. koju je u ime Komisije zaključilo Vijeće putem Odluke 96/88/EZ (1) bila redovito produljivana na uzastopna razdoblja od 2 godine. Ova je Konvencija posljednji put produljena odlukom Međunarodnog vijeća za žitarice od 8. lipnja 2009. i ostaje na snazi do 30. lipnja 2011. Daljnje produljenje je u interesu Unije. Komisiju, koja predstavlja Uniju u Međunarodnom vijeću za žitarice, potrebno je ovlastiti da glasuje u korist takvog produljenja,
   DONIJELO JE OVU ODLUKU:
   Članak 1.
   Stajalište koje Unija mora zauzeti u Međunarodnom vijeću za žitarice jest glasati u korist produljenja Konvencije o trgovini žitaricama iz 1995. na daljnje razdoblje od najviše 2 godine.
   Ovime se Komisija ovlašćuje da izrazi ovo stajalište u Međunarodnom vijeću za žitarice.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 31. ožujka 2011.

            Za Vijeće

            Predsjednik

            VÖLNER P.

      (1)  SL L 21, 27.1.1996., str. 47.


title: Odluka Vijeća (EU) 2015/2176 od 23. studenoga 2015. o stajalištu koje treba donijeti u ime Europske unije u okviru Europskog odbora za izradu standarda unutarnje plovidbe (CESNI) i na plenarnoj sjednici Središnje komisije za plovidbu Rajnom (CCNR) o donošenju standarda za tehnička pravila za plovila unutarnje plovidbe

text:
               25.11.2015

               HR

               Službeni list Europske unije

               L 307/25

         ODLUKA VIJEĆA (EU) 2015/2176
   od 23. studenoga 2015.
   o stajalištu koje treba donijeti u ime Europske unije u okviru Europskog odbora za izradu standarda unutarnje plovidbe (CESNI) i na plenarnoj sjednici Središnje komisije za plovidbu Rajnom (CCNR) o donošenju standarda za tehnička pravila za plovila unutarnje plovidbe
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. stavak 1. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Djelovanje Unije u sektoru unutarnje plovidbe trebalo bi biti usmjereno na osiguranje jednoobraznosti u razvoju tehničkih pravila za plovila unutarnje plovidbe koja treba primjenjivati u Uniji.

               (2)

               Europski odbor za izradu standarda unutarnje plovidbe (CESNI) osnovan je 3. lipnja 2015. u okviru Središnje komisije za plovidbu Rajnom (CCNR) radi razvoja tehničkih standarda za unutarnje plovne putove u različitim područjima, posebno u pogledu plovila, informacijske tehnologije i posade.

               (3)

               Očekuje se da će CESNI na svom sastanku 26. studenoga 2015. donijeti standard o tehničkim pravilima za plovila unutarnje plovidbe („standard”). Na plenarnoj sjednici CCNR-a izmijenit će se zakonodavni okvir CCNR-a, to jest Pravilnik o inspekcijskim pregledima brodova koji plove Rajnom („RVIR”), kako bi se njime uputilo na standard koji bi time postao obvezujući u okviru primjene Revidirane konvencije za plovidbu Rajnom.

               (4)

               Standardom se utvrđuju jedinstvena tehnička pravila potrebna radi osiguranja sigurnosti plovila unutarnje plovidbe. On sadrži odredbe u pogledu brodogradnje, opremanja plovila unutarnje plovidbe i opreme za ta plovila, posebne odredbe u pogledu određenih kategorija plovila kao što su putnički brodovi, potiskivani sastavi i kontejnerski brodovi, odredbe u pogledu identifikacije plovila, obrazaca svjedodžbi i upisnika, prijelazne odredbe te upute za primjenu standarda. Direktivom 2006/87/EZ Europskog parlamenta i Vijeća (1) osigurava se da se svjedodžbe Unije za unutarnju plovidbu izdaju za plovila koja su sukladna s tehničkim pravilima za plovila unutarnje plovidbe utvrđenima u Prilogu II. toj Direktivi, za koja je utvrđena jednakovrijednost s tehničkim pravilima utvrđenima u primjeni Revidirane konvencije za plovidbu Rajnom. Osim toga, Komisija je 10. rujna 2013. donijela prijedlog Direktive Europskog parlamenta i Vijeća o utvrđivanju tehničkih pravila za plovila unutarnje plovidbe i stavljanju izvan snage Direktive 2006/87/EZ, u kojem se uzimaju u obzir razvojna postignuća koja u ovom području proizlaze iz rada međunarodnih organizacija u primjeni tehničkih pravila za plovila unutarnje plovidbe, a posebno iz rada CCNR-a.

               (5)

               Stoga će standard o tehničkim pravilima za plovila unutarnje plovidbe koji treba donijeti pod pokroviteljstvom CCNR-a utjecati na Direktivu 2006/87/EZ kao i na predvidljivi razvoj pravne stečevine u ovom području.

               (6)

               Revizija RVIR-a kojom se namjerava olakšati izravno upućivanje na standard nije dovršena u okviru CCNR-a. Međutim, kako bi se standard uzeo u obzir čak i prije nego što se izravno upućivanje može uključiti u RVIR, primjereno je u RVIR uključiti pojedinačne odredbe, između ostalog odredbe koje se odnose na ukapljeni prirodni plin (LNG).

               (7)

               Unija nije članica CCNR-a ni CESNI-ja. Stoga je potrebno da Vijeće ovlasti države članice za izražavanje stajališta Unije u pogledu tog standarda u okviru tih tijela,

         DONIJELO JE OVU ODLUKU:
   Članak 1.
   1.   Stajalište koje treba donijeti u ime Europske unije na sastanku CESNI-ja 26. studenoga 2015. jest da se izrazi suglasnost s donošenjem europskog standarda kojim se utvrđuju tehnička pravila za plovila unutarnje plovidbe (ES-TRIN) 2015/1.
   2.   Stajalište koje treba donijeti u ime Europske unije na sastanku plenarne sjednice CCNR-a 3. prosinca 2015. jest da se podrže samo one pojedinačne izmjene RVIR-a koje su u skladu s ES-TRIN 2015/1. To posebice uključuje donošenje odredaba o pogonu plovila na LNG.
   Stajalište koje treba donijeti u ime Europske unije na naknadnom sastanku plenarne sjednice CCNR-a jest da se izrazi suglasnost s izmjenom RVIR-a s ciljem upućivanja na ES-TRIN 2015/1 kada bude provedena potrebna revizija RVIR-a.
   Članak 2.
   1.   Države članice izražavaju stajalište Unije kako je navedeno u članku 1. stavku 1., djelujući zajednički u interesu Unije.
   2.   Države članice koje su članice CCNR-a izražavaju stajalište Unije kako je navedeno u članku 1. stavku 2., djelujući zajednički u interesu Unije.
   Članak 3.
   Manje promjene stajališta navedenih u članku 1. mogu se dogovoriti bez daljnje odluke Vijeća.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 23. studenoga 2015.

            Za Vijeće

            Predsjednik

         C. MEISCH

      (1)  Direktiva 2006/87/EZ Europskog parlamenta i Vijeća od 12. prosinca 2006. o utvrđivanju tehničkih pravila za plovila unutarnje plovidbe i stavljanju izvan snage Direktive Vijeća 82/714/EEZ (SL L 389, 30.12.2006., str. 1.).


title: Odluka Vijeća 2014/673/ZVSP od 25. rujna 2014. o izmjeni Odluke 2013/527/ZVSP o izmjeni i produljenju mandata posebnog predstavnika Europske unije za Rog Afrike

text:
               26.9.2014

               HR

               Službeni list Europske unije

               L 282/22

         ODLUKA VIJEĆA 2014/673/ZVSP
   od 25. rujna 2014.
   o izmjeni Odluke 2013/527/ZVSP o izmjeni i produljenju mandata posebnog predstavnika Europske unije za Rog Afrike
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 8. prosinca 2011. donijelo Odluku 2011/819/ZVSP (1) o imenovanju g. Alexandera RONDOSA posebnim predstavnikom Europske unije (PPEU) za Rog Afrike.

               (2)

               Vijeće je 24. listopada 2013. donijelo Odluku 2013/527/ZVSP (2) kojom je izmijenjen i produljen mandat PPEU-a za Rog Afrike do 31. listopada 2014.

               (3)

               Mandat PPEU-a trebalo bi produljiti na daljnje razdoblje od četiri mjeseca.

               (4)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora.

               (5)

               Odluku 2013/527/ZVSP trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2013/527/ZVSP mijenja se kako slijedi:

               1.

               Članak 1. stavak 1. zamjenjuje se sljedećim:
               „1.   Mandat g. Alexandera RONDOSA kao PPEU-a za Rog Afrike produljuje se do 28. veljače 2015. Vijeće može odlučiti da će mandat PPEU-a završiti ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).”.

               2.

               Članak 5. stavak 1. zamjenjuje se sljedećim:
               „1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. studenoga 2013. do 31. listopada 2014. iznosi 2 720 000 EUR.
               Referentni financijski iznos namijenjen pokrivanju izdataka povezanih s mandatom PPEU-a u razdoblju od 1. studenog 2014. do 28. veljače 2015. iznosi 890 000 EUR.”.

               3.

               Članak 13. zamjenjuje se sljedećim:
               „Članak 13.
               Preispitivanje
               Provedba ove Odluke i njezina usklađenost s ostalim doprinosima Unije u regiji redovito se preispituju. PPEU podnosi Vijeću, VP-u i Komisiji izvješće o napretku do kraja travnja 2014. te iscrpno izvješće o provedbi mandata do kraja studenoga 2014.”.
         Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 25. rujna 2014.

            Za Vijeće

            Predsjednica

         F. GUIDI

      (1)  Odluka Vijeća 2011/819/ZVSP od 8. prosinca 2011. o imenovanju posebnog predstavnika Europske unije za Rog Afrike (SL L 327, 9.12.2011., str. 62.).

      (2)  Odluka Vijeća 2013/527/ZVSP od 24. listopada 2013. o izmjeni i produljenju mandata posebnog predstavnika Europske unije za Rog Afrike (SL L 284, 26.10.2013., str. 23.).


title: 2014/230/EU: Odluka Vijeća od 14. travnja 2014. o sklapanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane, uz izuzetak pitanja koja se odnose na ponovni prihvat

text:
               26.4.2014

               HR

               Službeni list Europske unije

               L 125/44

         ODLUKA VIJEĆA
   od 14. travnja 2014.
   o sklapanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane, uz izuzetak pitanja koja se odnose na ponovni prihvat

      (2014/230/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 91. i 100., članak 191. stavak 4. te članke 207. i 209., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća 2014/229/EU (2), Okvirni sporazum o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane („Sporazum”), potpisan je 9. studenoga 2009., podložno njegovom naknadnom sklapanju.

               (2)

               Određene se odredbe Sporazuma tiču ponovnog prihvata te stoga pripadaju u područje primjene dijela trećeg glave V. Ugovora. Zasebna odluka (3) koja se odnosi na te odredbe, sadržane u članku 34. stavku 3. Sporazuma, donosi se paralelno s ovom Odlukom.

               (3)

               Sporazum bi trebalo odobriti u ime Unije,

         DONIJELO JE OVU ODLUKU:
   Članak 1.
   Ovim se u ime Europske unije odobrava Okvirni sporazum o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane (4), uz izuzetak njegovog članka 34. stavka 3.
   Članak 2.
   Visoki predstavnik Unije za vanjske poslove i sigurnosnu politiku predsjeda Zajedničkim odborom predviđenim u članku 41. Sporazuma. U Zajedničkom odboru zastupljena je Unija ili, ovisno o predmetu, Unija i države članice.
   Članak 3.
   Predsjednik Vijeća u ime Unije daje obavijest predviđenu u članku 48. stavku 1. Sporazuma (5).
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednik

         C. ASHTON

      (1)  Suglasnost dana 26. veljače 2014. (još nije objavljeno u Službenom listu).

      (2)  Odluka Vijeća 2014/229/EU od 27. listopada 2009. o sklapanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane (vidjeti str. 16. ovog Službenog lista).

      (3)  Odluka Vijeća 2014/231/EU od 14. travnja 2014. o sklapanju Okvirnog sporazuma o sveobuhvatnom partnerstvu i suradnji između Europske zajednice i njezinih država članica, s jedne strane, i Republike Indonezije, s druge strane, u vezi s pitanjima koja se odnose na ponovni prihvat (vidjeti str. 46. ovog Službenog lista).

      (4)  Tekst Sporazuma objavljen je u SL L 125 od 24.4.2014., str. 17., zajedno s odlukom o potpisivanju.

      (5)  Glavno tajništvo Vijeća objavljuje datum stupanja Sporazuma na snagu u Službenom listu Europske unije.


title: 2009/566/EZ: Odluka Komisije od 27. srpnja 2009. o izmjeni Odluke 2008/721/EZ u vezi s naknadama koje se isplaćuju članovima znanstvenih odbora i stručnjacima u području zaštite potrošača, javnog zdravstva i zaštite okoliša (priopćeno pod brojem dokumenta C(2009) 5767)

text:
               15/Sv. 22

               HR

               Službeni list Europske unije

               229

         32009D0566

               L 196/61

               SLUŽBENI LIST EUROPSKE UNIJE

         ODLUKA KOMISIJE
   od 27. srpnja 2009.
   o izmjeni Odluke 2008/721/EZ u vezi s naknadama koje se isplaćuju članovima znanstvenih odbora i stručnjacima u području zaštite potrošača, javnog zdravstva i zaštite okoliša
   (priopćeno pod brojem dokumenta C(2009) 5767)
   (2009/566/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegove članke 152. i 153.,
   budući da:

               (1)

               Članak 19. Odluke Komisije 2008/721/EZ od 5. rujna 2008. o uspostavi savjetodavne strukture znanstvenih odbora i stručnjaka u području zaštite potrošača, javnog zdravstva i okoliša i o stavljanju izvan snage Odluke 2004/201/EZ (1) navodi da članovi znanstvenih odbora, znanstveni savjetnici iz Skupine i vanjski stručnjaci imaju pravo na naknadu za sudjelovanje na sastancima odbora, tematskih radionica, radnih skupina i drugih sastanaka i događanja koja organizira Komisija te za obavljanje funkcije izvjestitelja o posebnom pitanju.

               (2)

               Prilog III. Odluci 2008/721/EZ utvrđuje naknadu od 300 eura za svaki cijeli dan sudjelovanja, naknadu od 150 eura za sudjelovanje na prijepodnevnom ili poslijepodnevnom sastanku i naknadu od 300 eura za obavljanje funkcije izvjestitelja. Potonja naknada može se povećati na 600 eura ako je u potpunosti opravdana i podložno raspoloživosti proračunskih sredstava za pitanja koja su posebno zahtjevna u smislu opsega posla.

               (3)

               Taj Prilog također navodi da će Komisija redovito procjenjivati potrebu za prilagodbu tih naknada s obzirom na indekse cijena, ocjenu naknada koje se isplaćuju stručnjacima u drugim europskim tijelima i iskustvu u vezi s opsegom posla članova, pridruženih članova, drugih znanstvenih savjetnika i vanjskih stručnjaka. Prvu procjenu treba obaviti 2009.

               (4)

               Trenutačna razina naknada utvrđena je 1997. za članove i stručnjake prethodnika dotičnih znanstvenih odbora i od tada nije ponovno ocjenjivana. Dnevna naknada prilagođena s obzirom na povećanje potrošačkih cijena u razdoblju 1997.-2008. na temelju podataka Eurostata o indeksu potrošačkih cijena trebala bi iznositi 381,50 eura. Taj iznos treba zaokružiti na 385 eura.

               (5)

               Trebalo bi ukinuti razlikovanje cjelodnevnih i poludnevnih sastanaka kako bi se uzelo u obzir vrijeme koje je potrebno za putovanje i prijevoz.

               (6)

               S obzirom na iskustvo, opseg posla izvjestitelja bitno ovisi o složenosti i trajanju aktivnosti koje su potrebne za dovršetak mišljenja, uzimajući u obzir složenost pitanja, raspoloživost i dostupnost podataka, količinu literature koju treba proučiti, potrebu za suradnjom s drugim tijelima i složenost potrebnih savjetovanja s dionicima i javnošću. Trenutačne dvije razine naknada za izvjestitelje ne odražavaju stvarni raspon stanja i stoga bi trebalo uvesti više raspona naknada za izvjestitelje,

         ODLUČILA JE:
   Jedini članak
   Prilog III. Odluci 2008/721/EU zamjenjuje se tekstom iz Priloga ovoj Odluci.

      Sastavljeno u Bruxellesu 27. srpnja 2009.

            Za Komisiju

         Androulla VASSILIOU

            Članica Komisije

      (1)  SL L 241, 10.9.2008., str. 21.
   PRILOG

         „PRILOG III.

            NAKNADE

         Članovi znanstvenih odbora, znanstveni savjetnici iz Skupine i vanjski stručnjaci imaju pravo na naknadu za sudjelovanje u aktivnostima znanstvenih odbora kako slijedi:
         Za sudjelovanje na sastancima odbora, radionica, radnih skupina i drugih sastanaka i događanja koje organizira Komisija:

                     —

                     385 eura za svaki dan sastanka na kojem su sudjelovali,

               Za obavljanje funkcije izvjestitelja:

                     —

                     Naknada se mijenja ovisno o količini posla u vezi sa složenošću pitanja, količinom vremena koje je potrebno za dovršetak mišljenja, količinom i dostupnošću podataka i znanstvene literature koju treba proučiti te informacijama koje treba prikupiti i obraditi kao i s opsegom i složenošću savjetovanja s dionicima i javnošću i kontakata s drugim tijelima, s obzirom na sljedeće okvirne kriterije:

                                 Iznos

                                 Okvirni kriteriji

                                 385 eura

                                             —

                                             jednostavno i rutinsko pitanje

                                             —

                                             mišljenje se temelji na proučavaju spisa, s ograničenom pretraživanju podataka i ograničenim proučavanjem literature

                                             —

                                             nema savjetovanja s javnošću

                                             —

                                             najviše 5 mjeseci između prvog i posljednjeg sastanka

                                 770 eura

                                             —

                                             složeno pitanje

                                             —

                                             mišljenje se temelji na opsežnom pretraživanju i proučavanju podataka i literature

                                             —

                                             savjetovanja s dionicima/javnošću sa ograničenim opsegom posla u vezi s proučavanjem povratnih informacija

                                             —

                                             od 5 do 9 mjeseci između prvog i posljednjeg sastanka

                                 1 155 eura

                                             —

                                             vrlo složeno pitanje

                                             —

                                             potrebno vrlo opsežno pretraživanje i analiza podataka i literature

                                             —

                                             opsežna i složena savjetovanja s dionicima, javnošću i drugim znanstvenim tijelima, uz potrebu proučavanja važnih povratnih informacija

                                             —

                                             više od 9 mjeseci između prvog i posljednjeg sastanka

                     —

                     U svakom konkretnom slučaju, Komisija, na temelju gore navedenih kriterija, u zahtjevu za mišljenje navodi koji se od iznosa naknade za izvjestitelje primjenjuje. Komisija može promijeniti odabir primjenjivog iznosa tijekom pripremnog rada na zatraženom mišljenju, ako to opravdavaju nepredviđene promjene u vezi s odgovarajućim kriterijima.

                     —

                     Komisija će redovito procjenjivati potrebu za prilagodbu tih naknada s obzirom na indekse cijena, ocjenu naknada koje se isplaćuju stručnjacima u drugim europskim tijelima i iskustvu u vezi s opsegom posla članova, pridruženih članova, drugih znanstvenih savjetnika i vanjskih stručnjaka.”


title: 2004/257/EZ: Odluka Europske središnje banke od 19. veljače 2004. o donošenju Poslovnika Europske središnje banke (ESB/2004/2)

text:
               01/Sv. 14

               HR

               Službeni list Europske unije

               40

         32004D0002

               L 080/33

               SLUŽBENI LIST EUROPSKE UNIJE

         ODLUKA EUROPSKE SREDIŠNJE BANKE
   od 19. veljače 2004.
   o donošenju Poslovnika Europske središnje banke
   (ESB/2004/2)
   (2004/257/EZ)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 3.,
   ODLUČILO JE:
   Jedini članak
   Poslovnik Europske središnje banke, kako je izmijenjen 22. travnja 1999., kako je dalje izmijenjen Odlukom ESB/1999/6 od 7. listopada 1999. o izmjeni Poslovnika Europske središnje banke (1), zamjenjuje se sljedećim Poslovnikom koji stupa na snagu 1. ožujka 2004.

      POSLOVNIK EUROPSKE SREDIŠNJE BANKE
      UVODNO POGLAVLJE
      Članak 1.
      Definicije
      Ovaj Poslovnik dopunjuje Ugovor o osnivanju Europske zajednice i Statut Europskog sustava središnjih banaka i Europske središnje banke. Izrazi iz ovog Poslovnika imaju jednako značenje kao u Ugovoru i Statutu. Izraz „Eurosustav” znači Europska središnja banka (ESB) i nacionalne središnje banke onih država članica čija je valuta euro.
      POGLAVLJE I.
      UPRAVNO VIJEĆE
      Članak 2.
      Datum i mjesto sastanaka Upravnog vijeća
      2.1.   Upravno vijeće odlučuje o datumima svojih sastanaka na prijedlog predsjednika. Upravno vijeće u načelu se sastaje redovito slijedeći raspored koji pravodobno određuje prije početka svake kalendarske godine.
      2.2.   Predsjednik saziva sastanak Upravnog vijeća ako zahtjev za sastanak podnesu najmanje tri člana Upravnog vijeća.
      2.3.   Predsjednik također može sazivati sastanke Upravnog vijeća kad god to smatra potrebnim.
      2.4.   Upravno vijeće u pravilu održava svoje sastanke u prostorijama ESB-a.
      2.5.   Sastanci se također mogu održavati putem telekonferencije, osim ako se tome protive najmanje tri guvernera.
      Članak 3.
      Prisustvovanje sastancima Upravnog vijeća
      3.1.   Osim ako je ovdje drukčije predviđeno, prisustvovanje sastancima Upravnog vijeća ograničeno je na njegove članove, predsjednika Vijeća Europske unije i člana Komisije Europskih zajednica.
      3.2.   Svaki guverner može u pravilu biti u pratnji jedne osobe.
      3.3.   Ako guverner nije u mogućnosti prisustvovati sastanku može pisanim putem imenovati zamjenika ne dovodeći u pitanje članak 4. Ta se pisana obavijest pravodobno šalje predsjedniku prije sastanka. Zamjenik može u pravilu biti u pratnji jedne osobe.
      3.4.   Predsjednik imenuje člana osoblja ESB-a tajnikom. Tajnik pomaže Izvršnom odboru u pripremanju sastanaka Upravnog vijeća i sastavlja zapisnike sa sastanaka.
      3.5.   Upravno vijeće također može pozvati druge osobe da prisustvuju sastancima ako to smatra primjerenim.
      Članak 4.
      Glasovanje
      4.1.   Kako bi Upravno vijeće moglo glasovati, potreban je kvorum od dvije trećine članova. Ako nema kvoruma, predsjednik može sazvati izvanredni sastanak na kojem se odluke mogu donositi bez obzira na kvorum.
      4.2.   Upravno vijeće pristupa glasovanju na zahtjev predsjednika. Predsjednik također pokreće postupak glasovanja na zahtjev bilo kojeg člana Upravnog vijeća.
      4.3.   Suzdržani glasovi ne sprečavaju donošenje odluka Upravnog vijeća prema članku 41. stavku 2. Statuta.
      4.4.   Ako je član Upravnog vijeća tijekom duljeg razdoblja spriječen glasovati (tj. dulje od mjesec dana), može imenovati zamjenika članom Upravnog vijeća.
      4.5.   U skladu s člankom 10. stavkom 3. Statuta, ako guverner nije u mogućnosti glasovati o odluci koja se donosi na temelju članaka 28., 29., 30., 32., 33. i 51. Statuta, imenovani zamjenik može dati njegov ponderirani glas.
      4.6.   Predsjednik može pokrenuti tajno glasovanje ako to od njega zahtijevaju najmanje tri člana Upravnog vijeća. Ako na članove Upravnog vijeća osobno utječe prijedlog odluke na temelju članka 11. stavka 1., članka 11. stavka 3. odnosno članka 11. stavka 4. Statuta, provodi se tajno glasovanje. U takvim slučajevima dotični članovi Upravnog vijeća ne sudjeluju u glasovanju.
      4.7.   Odluke se mogu donositi i pisanim postupkom, osim ako se tome protive najmanje tri člana Upravnog vijeća. Pisani postupak zahtijeva: i. u pravilu ne manje od pet radnih dana za razmatranje od strane svakog člana Upravnog vijeća, ii. vlastoručni potpis svakog člana Upravnog vijeća (odnosno njegova/njezina zamjenika u skladu s člankom 4. stavkom 4.) i iii. evidenciju svake takve odluke u zapisniku sa sljedećeg sastanka Upravnog vijeća.
      Članak 5.
      Organizacija sastanaka Upravnog vijeća
      5.1.   Upravno vijeće donosi dnevni red za svaki sastanak. Izvršni odbor izrađuje privremeni dnevni red te ga, zajedno s pripadajućim dokumentima, šalje članovima Upravnog vijeća i drugim ovlaštenim sudionicima najmanje osam dana prije odnosnog sastanka, osim u hitnim slučajevima, kada Izvršni odbor odlučuje u skladu s okolnostima. Na prijedlog predsjednika ili bilo kojeg drugog člana Upravnog vijeća, Upravno vijeće može odlučiti da ukloni ili doda točke privremenog dnevnog reda. Točka dnevnog reda uklanja se na zahtjev najmanje triju članova Upravnog vijeća ako pripadajući dokumenti nisu pravodobno podneseni članovima Upravnog vijeća.
      5.2.   Zapisnik sa sastanka Upravnog vijeća podnosi se njegovim članovima radi odobrenja na sljedećem sastanku (ili, ako je potrebno ranije, pisanim postupkom), a potpisuje ga predsjednik.
      5.3.   Upravno vijeće može utvrditi interna pravila o odlučivanju u hitnim slučajevima.
      POGLAVLJE II.
      IZVRŠNI ODBOR
      Članak 6.
      Datum i mjesto sastanaka Izvršnog odbora
      6.1.   Izvršni odbor odlučuje o datumima sastanaka na prijedlog predsjednika.
      6.2.   Predsjednik također može sazivati sastanke Izvršnog odbora kad god to smatra potrebnim.
      Članak 7.
      Glasovanje
      7.1.   Kako bi Izvršni odbor mogao glasovati u skladu s člankom 11. stavkom 5. Statuta, potreban je kvorum od dvije trećine članova. Ako nema kvoruma, predsjednik može sazvati izvanredni sastanak na kojem se odluke mogu donositi bez obzira na kvorum.
      7.2.   Odluke se mogu donositi i pisanim postupkom, osim ako se tome protive najmanje dva člana Izvršnog odbora.
      7.3.   Članovi Izvršnog odbora na koje osobno utječe očekivana odluka na temelju članka 11. stavka 1., članka 11. stavka 3. odnosno članka 11. stavka 4. Statuta ne sudjeluju u glasovanju.
      Članak 8.
      Organizacija sastanaka Izvršnog odbora
      Izvršni odbor odlučuje o organizaciji svojih sastanaka.
      POGLAVLJE III.
      ORGANIZACIJA EUROPSKE SREDIŠNJE BANKE
      Članak 9.
      Odbori Eurosustava/ESSB-a
      9.1.   Upravno vijeće osniva i raspušta odbore. Oni pomažu u radu tijela ESB-a nadležnih za odlučivanje i preko Izvršnog odbora izvješćuju Upravno vijeće.
      9.2.   Odbori se sastoje od najviše dva člana iz svakog NSB-a Eurosustava i ESB-a, a imenuje ih svaki guverner odnosno Izvršni odbor. Upravno vijeće utvrđuje mandat odbora i imenuje predsjedatelje. U pravilu, predsjedatelj je član osoblja ESB-a. Upravno vijeće i Izvršni odbor imaju pravo zatražiti od odbora studije o posebnim temama. ESB odborima osigurava tajničku podršku.
      9.3.   Nacionalna središnja banka svake države članice nesudionice može također imenovati najviše dva člana osoblja za sudjelovanje na sastancima odbora kad god se odbor bavi pitanjima iz nadležnosti Općeg vijeća te kad god predsjedatelj odbora i Izvršni odbor to smatraju primjerenim.
      9.4.   Predstavnici drugih institucija i tijela Zajednice, kao i ostalih trećih strana, također mogu biti pozvani na sudjelovanje na sastancima odbora kad god predsjedatelj odbora i Izvršni odbor to smatraju primjerenim.
      Članak 9.a
      Upravno vijeće može odlučiti osnovati ad hoc odbore nadležne za posebne savjetodavne zadaće.
      Članak 10.
      Unutarnja organizacijska struktura
      10.1.   Nakon savjetovanja s Upravnim vijećem Izvršni odbor odlučuje o broju, nazivu i odgovarajućoj nadležnosti svake radne jedinice ESB-a. Ta se odluka objavljuje.
      10.2.   Svim radnim jedinicama ESB-a upravlja Izvršni odbor. Izvršni odbor odlučuje o pojedinačnim odgovornostima svojih članova u odnosu na radne jedinice ESB-a te o tome obavješćuje Upravno vijeće, Opće vijeće i osoblje ESB-a. Svaka takva odluka donosi se samo u prisutnosti svih članova Izvršnog odbora te ne može biti donesena protivno glasu predsjednika.
      Članak 11.
      Osoblje ESB-a
      11.1.   Svaki član osoblja ESB-a obavješćuje se o svojem položaju unutar strukture ESB-a, o liniji odgovornosti i o svojim stručnim odgovornostima.
      11.2.   Ne dovodeći u pitanje članke 36. i 47. Statuta, Izvršni odbor donosi organizacijska pravila (dalje u tekstu: „administrativne okružnice”), koja obvezuju osoblje ESB-a.
      11.3.   Izvršni odbor donosi i ažurira Kodeks ponašanja kao smjernicu svojim članovima i članovima osoblja ESB-a.
      POGLAVLJE IV.
      UKLJUČENOST OPĆEG VIJEĆA U ZADAĆE EUROPSKOG SUSTAVA SREDIŠNJIH BANAKA
      Članak 12.
      Odnos između Upravnog vijeća i Općeg vijeća
      12.1.   Opće vijeće ESB-a može dostaviti očitovanja prije nego što Upravno vijeće donese:

                  —

                  mišljenja prema članku 4. i članku 25. stavku 1. Statuta,

                  —

                  preporuke iz područja statistike prema članku 42. Statuta,

                  —

                  godišnje izvješće,

                  —

                  pravila o standardizaciji računovodstvenih pravila i izvješćivanju o aktivnostima,

                  —

                  mjere za primjenu članka 29. Statuta,

                  —

                  uvjete zapošljavanja osoblja ESB-a,

                  —

                  u kontekstu priprema za neopozivo utvrđivanje deviznih tečajeva, mišljenje ESB-a u skladu s člankom 123. stavkom 5. Ugovora ili u vezi s pravnim aktima Zajednice koji se donose kada se odstupanje stavlja izvan snage.

            12.2.   Kad god se od Općeg vijeća traži da dostavi očitovanja u skladu s prvim stavkom ovog članka, daje mu se razuman rok da to učini i on ne može biti kraći od deset radnih dana. U slučaju žurnosti koju treba opravdati u zahtjevu, taj se rok može smanjiti na pet radnih dana. Predsjednik može odlučiti da se primijeni pisani postupak.
      12.3.   U skladu s člankom 47. stavkom 4. Statuta, predsjednik obavješćuje Opće vijeće o odlukama koje je donijelo Upravno vijeće.
      Članak 13.
      Odnos između Izvršnog odbora i Općeg vijeća
      13.1.   Opće vijeće ESB-a može dostaviti očitovanja prije nego što Izvršni odbor:

                  —

                  provede pravne akte Upravnog vijeća za koje se, u skladu s gore navedenim člankom 12. stavkom 1., traži doprinos Općeg vijeća,

                  —

                  donese, na temelju ovlasti koje mu je Upravno vijeće delegiralo u skladu s člankom 12. stavkom 1. Statuta, pravne akte za koje se, u skladu s člankom 12. stavkom 1. ovog Poslovnika, traži doprinos Općeg vijeća.

            13.2.   Kad god se od Općeg vijeća traži da dostavi očitovanja u skladu s prvim stavkom ovog članka, daje mu se razuman rok da to učini i on ne može biti kraći od deset radnih dana. U slučaju žurnosti koju treba opravdati u zahtjevu, taj se rok može smanjiti na pet radnih dana. Predsjednik može odlučiti da se primijeni pisani postupak.
      POGLAVLJE V.
      POSEBNE POSTUPOVNE ODREDBE
      Članak 14.
      Delegiranje ovlasti
      14.1.   O delegiranju ovlasti Upravnog vijeća Izvršnom odboru u skladu s posljednjom rečenicom drugog stavka članka 12. stavka 1. Statuta obavješćuju se strane na koje se to odnosi ili se, ako je primjereno, obavijest objavljuje kada odluke donesene delegiranjem ovlasti imaju pravni učinak na treće strane. Upravno vijeće pravodobno se obavješćuje o svim aktima donesenima delegiranjem ovlasti.
      14.2.   Knjiga ovlaštenih potpisnika ESB-a, uspostavljena u skladu s odlukama donesenima na temelju članka 39. Statuta, prosljeđuje se zainteresiranim stranama.
      Članak 15.
      Postupak donošenja proračuna
      15.1.   Djelujući na prijedlog Izvršnog odbora i u skladu sa svim svojim utvrđenim načelima, Upravno vijeće prije završetka svake financijske godine donosi proračun ESB-a za sljedeću financijsku godinu.
      15.2.   Kao pomoć u pitanjima u vezi s proračunom ESB-a, Upravno vijeće osniva Odbor za proračun i utvrđuje njegov mandat i sastav.
      Članak 16.
      Izvješćivanje i godišnji financijski izvještaji
      16.1.   Upravno vijeće donosi godišnje izvješće koje se zahtijeva na temelju članka 15. stavka 3. Statuta.
      16.2.   Nadležnost za donošenje i objavu tromjesečnih izvješća na temelju članka 15. stavka 1. Statuta, tjednih konsolidiranih financijskih izvještaja na temelju članka 15. stavka 2. Statuta, konsolidiranih bilanca na temelju članka 26. stavka 3. Statuta i ostalih izvješća delegira se Izvršnom odboru.
      16.3.   U skladu s načelima koje je utvrdilo Upravno vijeće, Izvršni odbor priprema godišnje financijske izvještaje ESB-a tijekom prvog mjeseca sljedeće financijske godine. Oni se podnose vanjskom revizoru.
      16.4.   Upravno vijeće donosi godišnje financijske izvještaje ESB-a tijekom prvog tromjesečja sljedeće godine. Izvješće vanjskog revizora podnosi se Upravnom vijeću prije donošenja.
      Članak 17.
      Pravni instrumenti ESB-a
      17.1.   Uredbe ESB-a donosi Upravno vijeće, a u njegovo ih ime potpisuje predsjednik.
      17.2.   Smjernice ESB-a donosi Upravno vijeće i obavijest o tome zatim se dostavlja na jednom od službenih jezika Europskih zajednica, a u ime Upravnog vijeća potpisuje ih predsjednik. U smjernicama se navode razlozi na kojima se temelje. Obavješćivanje nacionalnih središnjih banaka može se provesti telefaksom, elektroničkom poštom, teleksom ili u papirnatom obliku. Sve smjernice ESB-a koje se službeno objavljuju prevode se na službene jezike Europskih zajednica.
      17.3.   Upravno vijeće svoje normativne ovlasti može delegirati Izvršnom odboru radi provedbe svojih uredba i smjernica. U dotičnoj uredbi odnosno smjernici navode se predmeti provedbe te ograničenja i opseg delegiranih ovlasti.
      17.4.   Odluke i preporuke ESB-a donosi Upravno vijeće odnosno Izvršni odbor prema svojem području nadležnosti, a potpisuje ih predsjednik. Odluke ESB-a kojima se trećim stranama određuju sankcije potpisuje predsjednik, potpredsjednik odnosno bilo koja druga dva člana Izvršnog odbora. U odlukama i preporukama ESB-a navode se razlozi na kojima se temelje. Preporuke za sekundarno zakonodavstvo Zajednice u skladu s člankom 42. Statuta donosi Upravno vijeće.
      17.5.   Ne dovodeći u pitanje drugi stavak članka 44. i prvu alineju članka 47. stavka 1. Statuta, mišljenja ESB-a donosi Upravno vijeće. Međutim, u iznimnim okolnostima i osim ako najmanje tri guvernera izraze želju da Upravno vijeće zadrži nadležnost nad donošenjem određenih mišljenja, mišljenja ESB-a može donijeti Izvršni odbor u skladu s primjedbama Upravnog vijeća i uzimajući u obzir doprinos Općeg vijeća. Mišljenja ESB-a potpisuje predsjednik.
      17.6.   Upute ESB-a donosi Izvršni odbor i obavijest o tome zatim se dostavlja na jednom od službenih jezika Europskih zajednica, a u ime Izvršnog odbora potpisuje ih predsjednik ili bilo koja dva člana Izvršnog odbora. Obavješćivanje nacionalnih središnjih banaka može se provesti telefaksom, elektroničkom poštom, teleksom ili u papirnatom obliku. Sve upute ESB-a koje se službeno objavljuju prevode se na službene jezike Europskih zajednica.
      17.7.   Svi se pravni instrumenti ESB-a radi lakše identifikacije označuju rednim brojem. Izvršni odbor poduzima korake kako bi osigurao sigurnu pohranu izvornika, obavješćivanje adresata odnosno savjetodavnih tijela i objavu na svim službenim jezicima Europske unije u Službenom listu Europske unije u slučaju uredbi ESB-a, mišljenja ESB-a o nacrtima zakonodavstva Zajednice i onih pravnih instrumenata ESB-a o čijoj je objavi izrijekom odlučeno.
      17.8.   Načela Uredbe Vijeća (EZ) br. 1 o određivanju jezika kojima se koristi Europska ekonomska zajednica (2) od 15. travnja 1958. primjenjuju se na pravne akte navedene u članku 34. Statuta.
      Članak 18.
      Postupak prema članku 106. stavku 2. Ugovora
      Odobrenje predviđeno u članku 106. stavku 2. Ugovora donosi Upravno vijeće za sljedeću godinu jedinstvenom odlukom za sve države članice sudionice tijekom posljednjeg tromjesečja svake godine.
      Članak 19.
      Nabava
      19.1.   Nabava robe i usluga za ESB uzima u obzir načela javnosti, transparentnosti, jednakog pristupa, nediskriminacije i učinkovitog upravljanja.
      19.2.   Osim od načela učinkovitog upravljanja, od gore navedenih načela može se odstupiti u hitnim slučajevima zbog sigurnosti odnosno tajnosti, kada postoji samo jedan dobavljač, pri opskrbi ESB-a od strane nacionalnih središnjih banaka ili kako bi se osigurao kontinuitet dobavljača.
      Članak 20.
      Odabir, imenovanje i promicanje osoblja
      20.1.   Sve članove osoblja ESB-a odabire, imenuje i promiče Izvršni odbor.
      20.2.   Svi članovi osoblja ESB-a odabiru se, imenuju i promiču uzimajući u obzir načela stručne kvalifikacije, javnosti, transparentnosti, jednakog pristupa i nediskriminacije. Pravila i postupci zapošljavanja i unutarnjeg promicanja dodatno se određuju administrativnim okružnicama.
      Članak 21.
      Uvjeti zapošljavanja
      21.1.   Uvjetima zapošljavanja i Pravilnikom o osoblju uređuje se radni odnos između ESB-a i njegova osoblja.
      21.2.   Upravno vijeće na prijedlog Izvršnog odbora i nakon savjetovanja s Općim vijećem donosi Uvjete zapošljavanja.
      21.3.   Izvršni odbor donosi Pravilnik o osoblju kojim se provode Uvjeti zapošljavanja.
      21.4.   Prije donošenja novih Uvjeta zapošljavanja odnosno Pravilnika o osoblju provodi se savjetovanje s Odborom za osoblje. Njegovo se mišljenje podnosi Upravnom vijeću odnosno Izvršnom odboru.
      Članak 22.
      Obavijesti i objave
      Opće obavijesti i objave odluka koje donose tijela ESB-a nadležna za odlučivanje mogu se objaviti na internetskoj stranici ESB-a, u Službenom listu Europske unije, odnosno u sredstvima obavješćivanja uobičajenima za financijska tržišta ili bilo kojem drugom mediju.
      Članak 23.
      Povjerljivost i pristup dokumentima ESB-a
      23.1.   Postupci tijela ESB-a nadležnih za odlučivanje i svakog odbora odnosno skupine koje su ta tijela osnovala povjerljivi su, osim ako Upravno vijeće ovlasti predsjednika da objavi ishod njihovih vijećanja.
      23.2.   Javni pristup dokumentima koje je sastavio odnosno koje posjeduje ESB uređuje se odlukom Upravnog vijeća.
      23.3.   Dokumenti koje je sastavio ESB klasificiraju se i s njima se postupa u skladu s pravilima utvrđenima u administrativnoj okružnici. Nakon isteka razdoblja od 30 godina pristup dokumentima potpuno je slobodan, osim ako tijela nadležna za odlučivanje odluče drukčije.
      POGLAVLJE VI.
      ZAVRŠNA ODREDBA
      Članak 24.
      Izmjene ovog Poslovnika
      Upravno vijeće može izmijeniti ovaj Poslovnik. Opće vijeće može predložiti izmjene, a Izvršni odbor može donijeti dodatna pravila u svojem području nadležnosti.

         Sastavljeno u Frankfurtu na Majni 19. veljače 2004.

               Predsjednik ESB-a

            Jean-Claude TRICHET

      (1)  SL L 314, 8.12.1999., str. 32.

      (2)  SL 17, 6.10.1958., str. 385.